**1. melléklet**

A hulladékok elszállítását 06-22,00 óra között kell bonyolítani az alábbi gyakoriság mellett:

A közszolgáltatás körében keletkező települési szilárd kommunális hulladékot – **a kisvárosias övezeti besorolási területeket kivéve -** május 01. és október 30.-a között hetente kettő hétfői és pénteki napokon, november 1. és április 30-a között hetente egy alkalommal hétfőn - (78 ürítés/év) - rendszeresen egy meghatározott napon – speciális hulladékgyűjtő gépkocsival összegyűjti és a Zalabéren található regionális hulladéklerakóba szállítja, majd mérlegelés után végleges lerakással ártalmatlanítja.

**A kisvárosias övezeti besorolású területen január 1. és december 31 között (egész évben) hetente kétszer hétfői és pénteki napokon történik a hulladékgyűjtés és szállítás.**

**A biohulladék (zöldhulladék) rendszeres gyűjtésének, szállításának rendje:**

A közszolgáltatás díja tartalmazza a házhoz menő zöld hulladék gyűjtését.

Időintervallum: október 14-től november 18-ig hetenként

A házhoz menő biológiailag lebomló hulladék gyűjtése barna színű feliratozott emblémával ellátott 80 literes zsákokban, illetve 120 vagy 240 literes zárt konténer alkalmazásával történik. a zsákokba belerakható a fű, levél, száraz virág, zöldségszár, konyhai gyümölcs és zöldségmaradék.

Amennyiben az önkormányzat további alkalmakra is megrendeli a zöldhulladék szállítását, annak díját a közszolgáltatási szerződés tartalmazza.

**2. melléklet**

**1. Szelektíven gyűjtendő anyagkategóriák:**

műanyag

papír

üveg

Az egyes anyagkategóriákon belül az összetételre (pl. fém esetében alumínium, vas stb.; műanyag esetében etilén, PVC stb.), illetve termékre vonatkozó konkrét kikötéseket a közszolgáltató az aktuális hasznosíthatósági lehetőségek alapján határozza meg.

A szelektív gyűjtésre alkalmas anyagok, termékek megnevezését a közszolgáltató a rendszeresített közterületi konténeren feltünteti.

**2. Szelektív hulladékgyűjtő szigetek helye:**

1. Üdülősoron a Napfény Hotel mellett

2. Panoráma utca – Szőlő utca keresztezésénél

3. Gyógyfürdő tér

4. Bodahegyi út és Petőfi út keresztezésénél

5. Jegenye soron

6. Zrínyi utca és a Fő utca keresztezésénél ( zalakomári elágazó )

7. Napnyugat köz

8. Rákóczi utca – Fő utca keresztezésénél

9. Seregély utca – Dózsa utca keresztezésénél

10. Hegyalja utca- Temető parkoló kereszteződése

11. Kanica utca – Alma utca kereszteződése

12. Gyógyfürdő tér 6. – az ABC mellett